section_heading: Zaštita
paragraph_text: Zbog izuzetne važnosti za kulturnu i društvenu povijest Splita zaštićen je izvorni inventar iz druge polovice 19. stoljeća i namjena ovog jedinstvenog prostora. Pod oznakom Z-6056 zavedena je kao nepokretno kulturno dobro - pojedinačno, pravna statusa zaštićena kulturnog dobra, klasificiranog kao profana graditeljska baština.